|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Република Србија  Аутономна покрајина Војводина  **ПОКРАЈИНСКИ СЕКРЕТАРИЈАТ ЗА**  **КУЛТУРУ, ЈАВНО ИНФОРМИСАЊЕ**  **И ОДНОСЕ С ВЕРСКИМ ЗАЈЕДНИЦАМА**  Булевар Михајла Пупина 16, 21000 Нови Сад  Т: +381 21 487 4738  www.kultura.vojvodina.gov.rs | |
|  | БРОЈ: 002859655 2024 80252 006 000 000 001 | | ДАТУМ: 10. октобар 2024. годинe. |

У складу с чланом 3. став 1. чланом 4. и 5. Покрајинске скупштинске одлуке о додели буџетских средстава црквама и верским заједницама („Службени лист АПВ“, број 54/14), чланом 11. Покрајинске скупштинске одлуке о буџету Аутономне покрајине Војводине за 2024. годину („Службени лист АП Војводине″, бр. 45/23 и 37/24-ребаланс) и у складу са Одлуком о спровођењу ванредног конкурса за доделу средстава црквама и верским заједницама које делују на територији Аутономне покрајине Војводине за 2024. годину број: 002859655 2024 80252 006 000 000 001 од 09. oктобрa 2024 , годинe.

Покрајински секретаријат за културу, јавно информисање и односе с верским заједницама расписује

**В А Н Р Е Д Н И К О Н К У Р С**

ЗА ДОДЕЛУ СРЕДСТАВА ЦРКВАМА И ВЕРСКИМ ЗАЈЕДНИЦАМА КОЈЕ ДЕЛУЈУ НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ ЗА 2024. ГОДИНУ

Покрајински секретаријат за културу, јавно информисање и односе с верским заједницама овим ванредним конкурсом одобрава средства за финансирање обављања градитељске, добротворне и научне делатности регистрованих традиционалних цркава и верских заједница, као и организација и установа чији су они оснивачи, а које делују на територији Аутономне покрајине Војводине.

Укупан износ средстава за расподелу по конкурсу је **4.720.000,00** **динара.**

Пријаве за доделу средстава путем конкурса могу поднети:

1. традиционалне цркве и верске заједнице које делују на територији АП Војводине - Српска Православна црква - Бачка епархија, Банатска епархија, Сремска епархија и Шабачка епархија; Римокатоличка црква - Суботичка бискупија; Зрењанинска бискупија и Сријемска бискупија; Словачка Евангеличка Црква а.в; Реформатска Хришћанска црква; Евангеличка Хришћанска Црква а.в; Јеврејска заједница; Исламска заједница; Епархија Румунске православне цркве Дакија Феликс и Гркокатоличка црква;

2. организације и установе чији су оснивачи традиционалне цркве и верске заједнице, а које делују на територији Аутономне покрајине Војводине.

Пријаве на конкурс подносе се на српском језику или језику националних мањина који је у службеној употреби у Аутономној покрајини Војводини, с прецизном назнаком за коју намену се средства траже, у износима заокруженим на хиљаде динара. Обрасци пријава семогу преузети на интернет страници Секретаријата: [www.kultura.vojvodina.gov.rs/konkursi-za-crkve-i-verske-zajednice](http://www.kultura.vojvodina.gov.rs/konkursi-za-crkve-i-verske-zajednice) или у просторијама Секретаријата (адреса: Булевар Михајла Пупина број 16, Нови Сад).

**Пријава мора да садржи:**

* **основни опис потреба обнове храма – цркве као што су: назив храма; место где се налази храм; када је саграђен; датум од када се води као заштићени споменик културе и краћи опис инвестиционог захвата са спецификацијом трошкова;**
* **податке о организовању стручних, научних скупова, панел дискусија, „округлих столова“ везаних за религију и цркве;**
* **број рачуна отворен у Управи за трезор Министарства финансија.**

Рок за подношење пријаве на конкурс је 8 дана од дана објављивања у дневном листу „Дневник” .

**Пријаве се подносе у периоду од 10. до 17. октобра 2024. године.**

Пријаве се подносе лично, предајом Писарници покрајинских органа управе у Новом Саду, у приземљу зграде Покрајинске владе, или се упућују поштом на адресу: Покрајински секретаријат за културу, јавно информисање и односе с верским заједницама, Булeвар Михајла Пупина 16, 21 000 Нови Сад.

Неблаговремене, недопуштене, неразумљиве или непотпуне пријаве, као и пријаве уз које нису приложени сви потребни докази, неће бити разматране.

Под неблаговременим пријавама сматрају се пријаве:

* пристигле након истека рока предвиђеног у конкурсу.

Под недопуштеним пријавама сматрају се пријаве:

* које су поднела неовлашћена лица и субјекти који нису предвиђени конкурсом, односно оне које се не односе на конкурсом предвиђене намене.

Под неразумљивим и непотпуним пријавама сматрају се пријаве:

* које су непотписане, са непопуњеним рубрикама, попуњене графитном оловком, ако недостатак није отклоњен ни у накнадном року;
* које нису поднете на одговарајућем обрасцу;
* без одговарајућег рачуна отвореног у Управи за трезор Министарства финансија;
* које садрже неразумљиве и нечитке податке.

Пријава подносиоца који је у претходном периоду добио финансијска средства, а није их оправдао, тј. није доставио комплетан извештај о утрошку финансијских средстава, неће бити разматрана.

Покрајински секретаријат за културу, јавно информисање и односе с верским заједницама задржава право да од подносиоца пријаве, према потреби, затражи додатну документацију и информације, односно да за доделу помоћи одреди испуњење потребних услова.

Подносилац пријаве обавезује се да новчана средства користи искључиво за намену за коју су додељена, а да неутрошена средства врати буџету Аутономне покрајине Војводине.

Подносилац пријаве обавезује се да Покрајинском секретаријату за културу, јавно информисање и односе с верским заједницама у року од 15 дана од дана реализације пројекта, достави финансијски извештај о утрошку средстава са спецификацијом трошкова из својих евиденција, као и финансијску документацију о утрошку средстава (уговоре, фактуре, фискалне рачуне, отпремнице и изводе из банке преко које обавља платни промет).

Уколико корисник средстава из овог Конкурса потпада под регулацију члана 3. Закона о јавним набавкама („Службени гласник РС”, број: 91/19 I 92/23), да се више од 50% средстава финансира из средстава јавног наручиоца, односно средстава остварених по овом конкурсу за набавку радова, добара или услуга, корисник средстава ће се сматрати јавним наручиоцем и у обавези је да примењује Закон о јавним набавкама.

Решење о додели средстава доноси покрајински секретар. Резултати конкурса биће објављени на сајту Секретаријата. Решење о додели средстава је коначно.

Пријаве и приложена документација не враћају се подносиоцима.

Додатне информациjе могу се добити радним данима од 11 до 14 часова, на телефонe 021/487-4738.

ПОКРАЈИНСКИ СЕКРЕТАP

**АЛЕКСАНДРА ЋИРИЋ БОШКОВИЋ, с.р.**